Case ID: 1017984
Sentence 2: Kassasiya şikayətinin dəlilləri, tərəflərin izahatları Kassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərar qəbul edilərkən maddi və prosessual hüquq normalarının pozuntusuna yol verilmiş, “Əmək Pensiyaları haqqında” Azərbaycan Respublikası Qanununun 21-ci maddəsinə müvafiq olaraq sığorta stajına daxil edilən iş və digər fəaliyyət müddətləri qanunvericiliklə müəyyən edilmiş qaydada məcburi dövlət sığorta haqlarının ödənilməsi şərti ilə mülkiyyət formasından, əmək fəaliyyətinin xarakterindən, müddətindən asılı olmayaraq müəssisə, idarə və təşkilatlarda əmək müqaviləsi (kontraktı) əsasında müəyyən edilir, Qanunun 9.1-ci maddəsinə xxxx 2017-ci il tarixdən edilmiş dəyişikliyə əsasən, axırıncı iş yerindən asılı olmayaraq ağır yeraltı işlərdə, incəsənətin xüsusi sahələrində, həmçinin əmək şəraiti xüsusilə zərərli və ağır olan işlərdə (istehslatların, peşələrin, vəzifələrin və göstəricilərin müvafiq icra hakimiyyəti orqanı (Azərbaycan Respublikası Nazirlər Kabineti) tərəfindən təsdiq olunan siyahısı üzrə çalışan sığortaolunanların: kişilər 60 yaşına çatdıqda, azı 25 il sığorta stajına malik olduqda və bu müddətin azı 12 il 06 ayını həmin işlərdə çalşmışlarsa və fərdi hesabın sığorta hissəsində qeydə alınmış pensiya kapitalı əmək pensiyasının minimum məbləğindən az olmayan pensiya təminatına imkan verdikdə, əmək şəraitinə görə güzəştli şərtlərlə yaşa görə əmək pensiyası hüququ vardır, iddiaçı xxxx 1980-ci il tarixdən-xxxx 1983-cü il tarixədək məcburi dövlət sosial sığortaya cəlb edilən əmək fəaliyyəti ilə məşğul olmadığı üçün tərəflər arasında qarşılıqlı hüquq münasibətləri yaranmır və ona qanunvericiliyə müvafiq olaraq yaşa görə əmək pensiyasının təyin edilməsi qanuna əsasən mümkün deyildir, məhkəmə tərəfindən bu kimi hallar nəzərə alınmamış, “Əmək pensiyaları haqqında” və “Sosial sığorta haqqında” Azərbaycan Respublikası Qanunlarının tələbləri pozulmuşdur.